KURZUS: Vállalkozások szervezése és irányítása I.

MODUL: I. modul: A vállalkozás

2. lecke: A vállalkozás emberi tényezői

| Tanulási útmutató
Ebben a leckében megismerkedik a vállalkozás emberi tényezőivel, a jó vállalkozó hét alaptulajdonságával, a vállalkozó sikerének legfontosabb tényezőivel.
A követelmények teljesítése érdekében olvassa el a jegyzet 31-39. oldalhoz tartozó tananyagát.
Tanulás során gondoljon arra, hogy...
miben kehet a vevő és miben a vállalkozó a döntéshozó, és az egyén vagy a körülmények segítik a folyamatokat
Kulcs fogalmak
Alaptulajdonságok; gyakorlati érzék, önállóság, kíváncsiság, állhatatosság, kreativitás és intuíció, önbizalom, kommunikációs készség) Stratégiai szemlélet Elkötelezettség a lehetőségek mellett Forráslekötés Rugalmas vezetési struktúra Üzleti korrektség Személyes hangvétel Empátia
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse a l tanultakat, azaz készítsen vázlatot. A felkészüléshez kellő segítséget nyújt a lecke tananyaga és z önellenőrző, illetve modulzáró kérdések mennyisége és mélysége. Kérdéseivel forduljon tutorához. Olvassa el figyelmesen a 2. leckéhez tartozó tananyagot, Töltse ki és értékelje a 34. oldalon lévő tesztet! Tekintse át a megadott kulcsfogalmakat, összefüggéseket, és a tanulás során rögzítse az azokhoz tartozó jellemzőket
Követelmények
Ön akkor sajátította el megfelelően a tananyagot, ha képes az alábbi kérdésekre egyértelmű választ adni;
Milyen (jó) alaptulajdonságok segítik a vállalkozót? Mi a szerepe a kreativitásnak és az intuíciónak a vállalkozásban? Melyek a vállalkozó sikerének legfontosabb tényezői? Mit értünk stratégiai szemlélet alatt? Mi a szerepe az időnek a vállalkozásban? Milyen ütemezéssel köti le a vállalkozó a forrásokat? Mi a viszony a vállalkozás szervezete és a stratégia között? Hogyan vívhatjuk ki üzletfeleink bizalmát?

| Önellenőrző kérdések
1. Rendelje a (jó) vállalkozó alaptulajdonságaihoz (A, B stb.) a megfelelő jellemzőket (a, b stb.) a) Képes józanul mérlegelni, határozottan cselekedni és ezáltal befolyásolni a körülötte zajló történéseket b) Ösztönös megérzés és felismerés, a személyiségnek olyan összetett képessége melynek birtokában újszerű problémák megoldására, eredeti alkotások létrehozására képes az ember. c) Olyan tulajdonság, amely birtokában az ember képes meglátni a lényeget, a legbonyolultabb problémát is alapjaira bontani és azt megoldani. d) Egy olyan belső biztonság, amely a szaktudáson, a morális és etikai meggyőződésen és reális önértékelésen alapul. e) Nyitottság az új iránt f) Biztosítja az információcserét a külső- belső környezettel g) Segítségével véghez tudjuk vinni a kitervelt dolgokat, megfelelő szorgalommal és türelemmel. A) Gyakorlati érzék B) Önállóság C) Kíváncsiság D) Állhatatosság E) Kreativitás és intuíció F) Önbizalom G) Kommunikációs készség
2. Az alábbiak közül melyek a vállalkozó sikerének legfontosabb tényezői?
| A jó csapatépítés
| A kitűzött feladat minden körülmények közötti végrehajtása
| A megfelelő piaci szegmens
| A rugalmas vezetői stílus
| Az autokrata vezetői stílus
| A lehető legtöbb forráslekötés
3. Jelölje meg, hogy az alábbi állítások közül melyik igaz és melyik hamis!
A stratégiai szemlélet a vállalkozó gyors reakcióképességét jelenti. |
A stratégiai irányultság, a lehetőségek kihasználása mellett, elő is segíti a vállalkozásokat, megelőzi azokat. |
A vállalkozásoknak csak az alkalmazkodóképességét kell növelni a siker érdekében. |
A vállalkozónak az időt értékként kell számba venni. |
4. Jelölje meg az alábbiak közül a helyes állításokat!
| A vállalkozó általában szakaszosan, ismétlődő időszakonként köt le forrásokat, bizonyos feladatok végrehajtásának érdekében.
| Mivel a hiteleket viszonylag könnyű megszerezni, a vállalkozó arra törekszik, hogy a lehető legtöbb hitel felhasználásával érjen el jelentős teljesítményt.
| A vállalkozó mindig vertikális, mélyen hierarchikus struktúrát alkalmaz.
| Az üzleti bizalom megnyerhető korrektséggel, hitelességgel, őszinteséggel.