KURZUS: Vállalkozások szervezése és irányítása I.

MODUL: I. modul: A vállalkozás

1. lecke: A vállalkozások kialakulása, gazgazdálkodás, vállalkozási formák

| Tanulási útmutató
A kurzus jellegéből következik, hogy az elsajátítandó tananyag épít a már tanult közgazdaságtani alapokra (mikroökonómia, makroökonómia) azok ismeretrendszerére. Ezért javasoljuk feleleveníteni az ott tanultakat.
Ebben a leckében megismerkedik a vállalkozások kialakulásával, az üzleti vállalkozás gazdálkodásának, és a gazdaságosság értékmérőivel, valamint a vállalkozási formák jellemzőivel.
A követelmények teljesítése érdekében olvassa el; Dr. Barta Tamás - Tóth Tihamér: Vállalkozástan c. tankönyv (a továbbiakban jegyzet) 13-30. oldalhoz tartozó tananyagát.
Tanulás során gondoljon arra, hogy társadalmilag hasznos tevékenységek tekintetében miben lehet Ön figyelemre méltóan hatékony.
Kulcs fogalmak
Vállalkozási mozzanatok; Eredményre törekvés, gazdálkodási döntések, kockázatelemzés Az üzleti vállalkozás céljai, motivációi: tőketulajdonosi, tőkehatékonysági, munkavállalói, szervezeti érdekek Az üzleti vállalkozás típusjegyei, szerkezete A gazdálkodás; Hatékonysági mutató, igényességi együttható Árbevétel, kiadások A vállalkozás költségei; Önköltség, Tartós (stock) befektetés, folyamatos (flow) költségek, a termelés gazdasági költsége (opportunity cost) Költségnemek Költségek feloszthatóság szerint Költségek a kibocsátás volumenéhez való viszony alapján Összefüggés az árbevétel- költség- profit között Gazdasági költségek - Gazdasági profit Számviteli költségek - Számviteli profit Bruttó profit Vállalkozási formák; Közkereseti társaság, Betéti társaság, Közös vállalat, Korlátolt felelősségű társaság, Részvénytársaság) Egyéni vállalkozás
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához. Olvassa el figyelmesen az 1. leckéhez tartozó tananyagot Tekintse át a megadott kulcsfogalmakat, összefüggéseket, és a tanulás során rögzítse az azokhoz tartozó jellemzőket
Követelmények
Ön akkor sajátította el megfelelően a tananyagot, ha képes;
az alapvető vállalkozási mozzanatokat felsorolni, meghatározni, hogy mely tényezők segítették elő az üzleti vállalkozások létrejöttét és elterjedését, megfogalmazni a pénz szerepét a vállalkozásban, felsorolni az üzleti vállalkozás céljait, és motivációit (az érdekstruktúra fő összetevői), jellemzői alapján meghatározni az üzleti vállalkozás típusjegyeit, felismerni és beazonosítani, hogy az üzleti vállalkozás szerkezetében az egyes szerkezeti csoportokhoz szerkezeti elemek, illetve tevékenységek rendelhetők, meghatározni, hogy milyen erőforrásokat használ fel egy üzleti vállalkozás, jellemzői alapján megfogalmazni, hogy mit értünk gazdálkodás alatt, tevékenysége mire terjed ki, példán keresztül bemutatni, hogy hogyan mérik a gazdálkodás eredményességét, a vállalkozás költségeit felsorolni, jellemzői alapján meghatározni, az egyes költségnemeket jellemző példák alapján bemutatni, a költségeket a termékekre (szolgáltatásokra) való feloszthatóság szerint csoportosítani, illetve azokat jellemzői alapján bemutatni, a költségek csoportosítását a kibocsátás volumenéhez való viszony alapján (fix és változó) jellemezni, az árbevétel - költség - profit összefüggését a jegyzet 1.1. ábrája alapján meghatározni, a vállalkozási formákat jellemzői alapján bemutatni; a gazdasági társaságokat, a közkereseti társaságot, a betéti társaságot, a közös vállalatot, a korlátolt felelősségű társaságot, a részvénytársaságot, az egyéni vállalkozást

| Önellenőrző kérdések
1. Döntse el, hogy az alábbi állítások közül melyik hamis, melyik igaz!
Vállalkozás a piac részfolyamata |
Vállalkozás társadalmilag hasznos |
Profit méri a vállalkozás hasznosságát |
Költségek elszakadhatnak a bevételektől |
2. Az alábbiak közül jelölje meg az igaz állításokat!
| Kontrolling méri a gazdálkodást
| Napi feladatok a meghatározóak
| Üzleti kockázatot kell vállalni
| Vállalkozás a vevő igényeihez kötve van
| Társasági forma meghatározza a sikert
3. Jelölje meg az alábbiak közül azokat, amelyek a vállalkozásra jellemző mozzanatokat jelentik!
| Eredményre való törekvés
| A társaság ügyvezetésének ellenőrzése
| A közép és alsó vezetők hálózatának segítsége
| Gazdálkodási döntések
| Kockázati tényezők figyelembe vétele
4. Pontosan mit fejez ki a vállalkozói érdek? Jelölje meg a helyes válaszokat!
| A vállalkozó tulajdonának gyarapításával, értékmegőrzésével kapcsolatos igények együttese.
| A vállalkozónak az egyre javuló munka- és kereseti feltételekhez fűződő közös munkavállalói igényeket fejezi ki.
| A vállalkozónak a vállalkozói nyereség realizálásához kapcsolódó igénye.
| A vállalkozónak az egzisztenciális feltételek egyre magasabb színvonalú biztosításához fűződő igénye.
| A vállalkozó profitráta maximalizálási érdekét
5. Az alábbiak közül válassza ki az üzleti vállalkozás típusjegyeit!
| Nyereség elérése
| Munkaalkalom teremtése
| A várható nyereségtől- kockázattól függő lehetséges legnagyobb mértékű tőkebefektetés
| A kereslet kielégítése, érzékenyen reagálva a kereslet változásaira
| Az üzleti vállalkozás mindennapi működésének biztosítása
6. Jelölje meg, hogy az alábbiak közül melyik a gazdálkodás eredményességét kifejező hatékonysági mutató!
| Ráfordítás/hozam
| Hozam/ráfordítás
| Kiadás/bevétel
7. Jelölje meg, hogy az alábbiak közül melyek az anyagjellegű ráfordítások!
| Munkaadói járulék
| A tárgyi eszközök értékcsökkenési értéke
| Az eladott szolgáltatások bekerüléséi értéke
| Az üzleti évben vásárolt anyagok bekerülési értéke
| Káreseményekkel kapcsolatos kifizetések
| Az eladott áruk beszerzési értéke
| Kötbérek, késedelmi kamatok
| Egyéb szolgáltatások értéke
8. Mit fejez ki a számviteli profit?
| A saját tőke után járó kamat- és a vállalkozó menedzseri munkája után járó díjat
| A bevételek és a számviteli költségek különbségét.
| Ha az árbevétel meghaladja az alternatív költséget, akkor beszélünk számviteli profitról.
9. Az alábbiak közül melyek tartoznak a jogi személyiség nélküli gazdasági társasághoz?
| A korlátolt felelősségű társaság
| A közkereseti társaság
| A részvénytársaság
| A betéti társaság
10. Jelölje meg az alábbi vállalkozási formák közül azokat, amelyeknek a státusa; jogi személy!
| Közkereseti társaság
| Közös vállalat
| Betéti társaság
| Korlátolt felelősségű társaság
| Részvénytársaság
| Egyéni vállalkozás