KURZUS: Vállalkozások szervezése és irányítása I.

MODUL: II. modul: A vállalkozás színtere

4. lecke: Marketing

| Tanulási útmutató
A vállalkozás színtere c. modul a piac, illetve a marketing ismereteket eleveníti fel alapozva a mikroökonómia illetve a menedzsment kurzusok tananyagára.
Ez a lecke röviden a marketing ismereteket fogja át. Foglalkozik a marketing fejlődési szakaszaival, a marketing célok megvalósítását szolgáló marketingmix elemeivel ("4P"), a marketing terv kialakításának lépéseivel. Bemutatja a termékéletciklus jellemző szakaszait, majd pedig a piacbefolyásolás főbb elemeit vázolja fel.
Javasoljuk tehát, hogy a követelmények teljesítése érdekében olvassa el a jegyzet 60-70. oldalhoz tartozó tananyagát, és rögzítse jegyzetfüzetében a tanultakat.
Kulcs fogalmak
Marketing szemlélet, Társadalomorientált marketing, Fogyasztóorientált marketing Értékesítés és termelésorientált marketing, Marketingmix Marketing terv Termékélet-görbe koncepció Reklám Public Relations -PR (kapcsolattervezés) Sales promotion- SP (eladásösztönzés) Személyes eladás előnyei, hátrányai
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse a tanultakat, azaz készítsen vázlatot. A felkészüléshez kellő segítséget nyújt a lecke tananyaga és z önellenőrző, illetve modulzáró kérdések mennyisége és mélysége. Kérdéseivel forduljon tutorához. Olvassa el figyelmesen a 4. leckéhez tartozó tananyagot, Tekintse át a megadott kulcsfogalmakat, összefüggéseket, és a tanulás során rögzítse az azokhoz tartozó jellemzőket
Követelmények
Ön akkor sajátította el megfelelően a tananyagot, ha képes
a marketing lényegét, illetve a marketing szemléletű vállalkozót, jellemzői alapján meghatározni, jellemezni a társadalom orientált korszakot, bemutatni jellemzői alapján a marketingmix egyes elemeit (4P), a marketing-terv kialakításának egyes szakaszait jellemezni, a termékéletgörbe egyes szakaszait jellemezni, a piacbefolyásolás elemeit felsorolni, a reklám célját, eszközeit meghatározni, a kapcsolatszervezés, a PR eszközeit felsorolni, az eladásösztönzés SP eszközeit felsorolni, a személyes eladás előnyeit- hátrányait felsorolni

| Önellenőrző kérdések
1. Jelölje meg az alábbiak közül a helyes állításokat!
| A marketing társadalmi és vezetési lépések láncolata, melyek során termékek és értékek cserélődnek egymás között, melynek eredményeként egyének és csoportok szükségleteiket és igényeiket kielégítik.
| A marketing szemléletű vállalkozó a piac igényeiből indul ki.
| A marketing szemléletű vállalkozó az állandóságra, azaz a megszerzett fogyasztók és piacok megtartására törekszik
| A marketing szemléletű vállalkozó a vásárlói igényeket mindinkább érvényesíti.
| A marketing szemléletű vállalkozó új gyártmányokat fejleszt.
| A marketing szemléletű vállalkozót a piaci ár nem érdekli, inkább az új fogyasztók, felhasználók szerzésére törekszik.
2. Jelölje meg az alábbiak közül azt, amely a társadalomorientált marketing koncepció tényezőit alkotják!
| Termék, és a termelés növelése
| A vállalati nyereség, a fogyasztói igény és a társadalmi érdekek összehangolása
| A direkt értékesítési- és reklámmódszerek növelése
| A vállaltvezetés döntés-előkészítésének és stratégiaalkotásának összehangolása.
3. Az alábbiak közül jelölje meg azokat az elemeket, amelyek a marketingmix elemeit alkotják!
| Kereslet
| Ár
| Kínálat,
| Termék,
| Termelés,
| Elosztás,
| Helyzetelemzés,
| Ösztönzés
4. Jelölje meg az alábbiak közül azokat, amelyek a marketing terv kialakításának a lépései!
| Helyzetelemzés
| Értékesítés ösztönzése,
| Célok megfogalmazása
| Végrehajtás és ellenőrzés
| Reklámtevékenység
| Stratégiák meghatározása
| Programok kialakítása
| A piaci egyensúlyi ár meghatározása
5. Jelölje meg, mi jellemzi a termékciklus érettség szakaszát az alábbiak közül!
| Gyorsan növekszik
| Csúcson van
| Átlagos fajlagos költségek
| Növekvő profit
| Magas profit
| Csökkenő profit
| Alacsony profit
6. Jelölje meg az alábbi állítások közül melyik hamis, melyik igaz!
A reklámtervezés folyamatában legfontosabb a reklámcélok megállapítása, az üzenet megfogalmazása és az eszközök kiválasztása. |
A reklámcél mindig kettős, az egyik a forgalom növelése a másik, pedig a piaci pozíció növelése. |
A kapcsolattervezés legjellegzetesebb eszközei közé tartozik a termékpropaganda, a vállalati kommunikáció és a tanácsadás. |
Az eladásösztönző módszerek mindig a termékhez, illetve annak funkciójához kapcsolódnak. |
A személyes eladás előnyeihez tartozik, hogy eszközigénye kicsi, és jól képzett szakember gárdát igényel. |